pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สาเหตุใดที่ทำให้ทองแดง สามารถทำลายเชื้อไวรัสโควิด-19 ได้ ??
วันจันทร์ที่ 7 กันยายน 2563
สาเหตุใดที่ทําให้ทองแดง สามารถทําลายเชื้อไวรัสโควิด-19 ได้ ??
สาเหตุใดทองแดงสามารถทําลายเชื้อไวรัสโควิด-19 ได้
Q : สาเหตุใดที่ทําให้ทองแดง สามารถทําลายเชื้อไวรัสโควิด-19 ได้ ??
A : เป็นเพราะว่าไอออนของทองแดงจะเข้าไปทําลาย ลิพิด เมมเบรน (Lipid membrane) หรือเกราะป้องกันของไวรัส โดยผลวิจัยพบว่าเชื้อไวรัสโควิด-19 จะมีชีวิตอยู่บนพื้นผิวทองแดงได้เพียง 4 ชม. เท่านั้น
รัฐบาลไทย-ข่าวทำเนียบรัฐบาล-รัฐมนตรีสุริยะฯ และคณะลงพื้นที่เยี่ยมชมโรงงานอุตสาหกรรมรถยนต์มิตซูบิชิฯ และติดตามความคืบหน้าโครงการพัฒนาเขตเศรษฐกิจอุตสาหกรรมแห่งอนาคต นิคมอุตสาหกรรมแหลมฉบัง จ.ชลบุรี
วันจันทร์ที่ 24 สิงหาคม 2563
รัฐมนตรีสุริยะฯ และคณะลงพื้นที่เยี่ยมชมโรงงานอุตสาหกรรมรถยนต์มิตซูบิชิฯ และติดตามความคืบหน้าโครงการพัฒนาเขตเศรษฐกิจอุตสาหกรรมแห่งอนาคต นิคมอุตสาหกรรมแหลมฉบัง จ.ชลบุรี
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม และคณะลงพื้นที่เยี่ยมชมโรงงานอุตสาหกรรมรถยนต์มิตซูบิชิฯ และติดตามความคืบหน้าโครงการพัฒนาเขตเศรษฐกิจอุตสาหกรรมแห่งอนาคต นิคมอุตสาหกรรมแหลมฉบัง จ.ชลบุรี
จ.ชลบุรี : วันนี้ (24 สิงหาคม 2563) เวลา 08.00 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายกอบชัย สังสิทธิสวัสดิ์ ปลัดกระทรวงอุตสาหกรรม และคณะผู้บริหารกระทรวงอุตสาหกรรม ลงพื้นที่เพื่อติดตามการทํางานของกลุ่มจังหวัดภาคตะวันออก 1 (ระยอง ชลบุรี ฉะเชิงเทรา) ในการประชุมคณะรัฐมนตรีอย่างเป็นทางการนอกสถานที่ ครั้งที่ 2/2563
โดยจุดแรกได้เยี่ยมชมโรงงานอุตสาหกรรมรถยนต์ของบริษัท มิตซูบิชิ มอเตอร์ส (ประเทศไทย) จํากัด นิคมอุตสาหกรรมแหลมฉบัง จ.ชลบุรี ซึ่งบริษัทฯ ได้มีแผนการลงทุนการผลิตรถยนต์ไฟฟ้า (อีวี) เทคโนโลยียานยนต์รองรับอนาคต ซึ่งเป็นนโยบายสําคัญของรัฐบาล พร้อมรับฟังการบรรยายเกี่ยวกับการขับเคลื่อนอุตสาหกรรมยานยนต์แห่งอนาคต ไม่ว่าจะเป็นเทคโนโลยีปลั๊กไฮบริดในรถยนต์ไฟฟ้า แบตเตอรี่ที่มีความจุและสามารถขับเคลื่อนที่ไม่ต้องเติมน้ํามันบ่อย รถยนต์อเนกประสงค์ที่ใช้พลังงานไฟฟ้า ระบบปัญญาประดิษฐ์ (AI) การสังเกตความเปลี่ยนแปลงของพื้นถนนหรือการจราจรได้ทันที และผลการดําเนินธุรกิจเกี่ยวกับการประกอบยานยนต์แห่งอนาคต โดยผู้แทนบริษัทมิตซูบิชิ มอเตอร์ส (ประเทศไทย) จํากัด
นอกจากนี้ รัฐมนตรีว่าการกระทรวงอุตสาหกรรม และคณะยังได้ลงพื้นที่เยี่ยมชมเพื่อติดตามความคืบหน้าโครงการพัฒนาเขตเศรษฐกิจอุตสาหกรรมแห่งอนาคต พื้นที่แหลมฉบัง จ.ชลบุรี ของการนิคมอุตสาหกรรมแห่งประเทศไทย
รัฐบาลไทย-ข่าวทำเนียบรัฐบาล-ก.แรงงาน แถลงเตรียมจัดพิธีมอบรางวัล Thailand Labour Management Excellence Award 2020
วันอังคารที่ 15 กันยายน 2563
ก.แรงงาน แถลงเตรียมจัดพิธีมอบรางวัล Thailand Labour Management Excellence Award 2020
กระทรวงแรงงาน แถลงข่าว พิธีมอบรางวัล Thailand Labour Management Excellence Award 2020  เพื่อเชิดชูเกียรติสถานประกอบการที่มีระบบบริหารจัดการด้านแรงงานยอดเยี่ยม เตรียมเข้ารับรางวัลพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ
นายสุทธิ สุโกศล ปลัดกระทรวงแรงงาน กล่าวในฐานะประธานการแถลงข่าวการจัดพิธีมอบรางวัลสถานประกอบกิจการที่มีระบบบริหารจัดการด้านแรงงานยอดเยี่ยม ประจําปี 2563 (Thailand Labour Management Excellence Award 2020) ว่า กระทรวงแรงงาน ให้ความสําคัญกับการคุ้มครองแรงงานให้ได้รับสิทธิประโยชน์ตามกฎหมาย ควบคู่ไปกับการพัฒนาศักยภาพและคุณภาพชีวิตของผู้ใช้แรงงาน รวมถึงการส่งเสริมให้นายจ้าง ลูกจ้างได้ร่วมกันพัฒนาระบบบริหารจัดการด้านแรงงานในสถานประกอบกิจการให้สอดคล้องกับบทบัญญัติของกฎหมายและมาตรฐานแรงงานมีระบบบริหารจัดการด้านความปลอดภัย อาชีวอนามัย และสภาพแวดล้อมในการทํางานที่มีประสิทธิภาพ มีระบบบริหารแรงงานสัมพันธ์และสวัสดิการที่เหมาะสม การดําเนินการดังกล่าวจะนํามาซึ่งคุณภาพชีวิตที่ดีของลูกจ้าง และเพิ่มขีดความสามารถในการแข่งขันทางการค้าของสถานประกอบกิจการ
ทั้งนี้ เพื่อเป็นการยกย่องเชิดชูเกียรติสถานประกอบกิจการที่ดําเนินการได้อย่างมีมาตรฐาน กระทรวงแรงงาน จึงได้จัดให้มีพิธีมอบรางวัลให้แก่สถานประกอบกิจการที่มีระบบบริหารจัดการด้านแรงงานยอดเยี่ยมจนได้รับรางวัล ครบทุกด้านและสามารถธํารงรักษามาตรฐานได้อย่างยาวนาน โดยได้ขอพระราชทานถ้วยรางวัล Thailand Labour Management Excellence Award จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สําหรับในปี 2563 นี้ สถานประกอบกิจการที่ได้รับคัดเลือกให้ได้รับรางวัลถ้วยพระราชทาน จํานวน 3 รางวัล แบ่งเป็น สถานประกอบกิจการขนาดใหญ่ (ลูกจ้างตั้งแต่ 1,000 คนขึ้นไป) ได้แก่ บริษัท ไทสัน โพลทรี (ไทยแลนด์) จํากัด (โรงงาน 5) สถานประกอบกิจการขนาดกลาง (ลูกจ้าง 300 ถึง 999 คน) ได้แก่ บริษัท แกมม่า อินดัสตรี้ส์ จํากัด และสถานประกอบกิจการขนาดเล็ก (ลูกจ้าง 1 ถึง 299 คน) ได้แก่ บริษัท เซอร์คิตอินดัสตรีส์ จํากัด โดยสถานประกอบกิจการทั้ง 3 แห่ง จะเข้ารับรางวัลพระราชทานฯ ในงานมอบรางวัล Thailand Labour Management Excellence Award 2020 ที่จะจัดขึ้นในวันจันทร์ที่ 21 กันยายน 2563 ณ โรงแรมสวิสโฮเต็ล กรุงเทพฯ รัชดา นอกจากนี้ภายในงานยังมีการมอบรางวัลให้แก่สถานประกอบกิจการที่มีระบบบริหารจัดการด้านแรงงานดีเด่นในแต่ละด้าน อาทิ รางวัลเกียรติยศสถานประกอบกิจการต้นแบบดีเด่นด้านความปลอดภัย อาชีวอนามัย และสภาพแวดล้อมในการทํางาน ปีที่ 15 และปีที่ 20 รางวัลเกียรติยศสูงสุดสถานประกอบกิจการดีเด่นด้านแรงงานสัมพันธ์และสวัสดิการแรงงาน 15 ปี ติดต่อกัน และรางวัลเกียรติยศสถานประกอบกิจการที่ธํารงรักษาระบบมาตรฐานแรงงานไทยต่อเนื่อง 10 ปีติดต่อกัน เป็นต้น
ปลัดแรงงาน กล่าวต่อไปว่า รางวัลสถานประกอบกิจการที่มีระบบบริหารจัดการด้านแรงงานยอดเยี่ยม (Thailand Labour Management Excellence Award) นอกจากจะเป็นเกียรติยศและความภาคภูมิใจร่วมกันของนายจ้าง ลูกจ้างในสถานประกอบกิจการแล้ว สถานประกอบกิจการที่ได้รับรางวัลจะเป็นต้นแบบให้กับสถานประกอบกิจการอื่น ๆ ได้ตระหนักถึงความสําคัญของการมีส่วนร่วมในการพัฒนาคุณภาพชีวิตที่ดีของผู้ใช้แรงงาน และสร้างจิตสํานึกความรับผิดชอบต่อสังคมด้านแรงงานให้เกิดขึ้นและเป็นไปอย่างยั่งยืนด้วย
รัฐบาลไทย-ข่าวทำเนียบรัฐบาล-กองทัพบกมุ่งพัฒนาข้าราชการในสังกัดผ่านการบริหารจัดการทางการเงินแบบครบวงจร
วันพุธที่ 9 กันยายน 2563
กองทัพบกมุ่งพัฒนาข้าราชการในสังกัดผ่านการบริหารจัดการทางการเงินแบบครบวงจร
ผบ.ทบ. และกรรมการผู้จัดการใหญ่ ธ.กรุงไทย ร่วมลงนามในบันทึกข้อตกลงการให้บริการจัดการทางการเงินและบริการด้านสิทธิกําลังพลการให้สินเชื่อโครงการเงินกู้เพื่อเป็นสวัสดิการแก่ข้าราชการกองทัพบก และการให้บริการโครงการพัฒนาระบบการดําเนินงานของกองทัพบก
วันที่ 9 กันยายน 2563 ณ กองบัญชาการกองทัพบก พลเอกอภิรัชต์ คงสมพงษ์ ผู้บัญชาการทหารบก พร้อมด้วย นายผยง ศรีวณิช กรรมการผู้จัดการใหญ่ ธนาคารกรุงไทย ร่วมลงนามในบันทึกข้อตกลงการให้บริการจัดการทางการเงินและบริการด้านสิทธิกําลังพลการให้สินเชื่อโครงการเงินกู้เพื่อเป็นสวัสดิการแก่ข้าราชการกองทัพบก และการให้บริการโครงการพัฒนาระบบการดําเนินงานของกองทัพบก (กิจการออมทรัพย์ข้าราชการกองทัพบก รวมสวัสดิการทหารบกอทบ.) มีวัตถุประสงค์เพื่อเพิ่มประสิทธิภาพการดําเนินงานด้านงบประมาณและการเงินของกองทัพบก พร้อมทั้งเป็นการยกระดับคุณภาพชีวิตข้าราชการในสังกัด โดยมีนายประสงค์ พูนธเนศปลัดกระทรวงการคลังและประธานกรรมการ ธนาคารกรุงไทยเป็นสักขีพยานการลงนามในครั้งนี้
พลเอกอภิรัชต์ คงสมพงษ์ เปิดเผยว่า ตามเจตนารมณ์ที่ต้องการให้ข้าราชการกองทัพบก มีหลักประกันชีวิตด้วยการออมเงินตั้งแต่เริ่มต้นรับราชการ เพื่อให้มีเงินเก็บไว้เป็นค่าใช้จ่ายในการดํารงชีวิตภายหลังจากที่พ้นสภาพจากข้าราชการ ซื้อที่อยู่อาศัย หรือการดํารงชีวิตอื่นๆ เพื่อให้มีคุณภาพชีวิตที่ดีขึ้น จึงได้คิดริเริ่มดําเนินโครงการนี้ขึ้นมา โดยได้รับความร่วมมือจากธนาคารกรุงไทย ซึ่งเป็นธนาคารของรัฐที่มีศักยภาพ มั่นคง และโปร่งใส มาช่วยดําเนินการในเรื่องนี้เพื่อเป็นการยกระดับและพัฒนาคุณภาพชีวิตของข้าราชการในสังกัด โครงการนี้มุ่งหวังให้เกิดประโยชน์แก่กําลังพลของกองทัพบกเพื่อให้มีคุณภาพชีวิตความเป็นอยู่ที่ดีขึ้น
ด้านนายผยง ศรีวณิช กล่าวว่า ธนาคารกรุงไทยเป็นหนึ่งในธนาคารที่มุ่งให้บริการทางการเงินแบบครบวงจรแก่ทุกกลุ่มบุคคล ไม่ว่าจะเป็นผู้มีรายได้น้อย ผู้อยู่ในวัยเกษียณ นักศึกษา ข้าราชการพนักงานทั่วไป หรือเจ้าของกิจการ โดยในครั้งนี้ธนาคารให้บริการจัดการทางการเงินแบบครบวงจรกับกองทัพบก เช่น บริการบัญชีเงินฝาก บัตรอิเล็กทรอนิกส์ และสินเชื่อสวัสดิการสําหรับข้าราชการและกําลังพลที่ใช้บริการบัญชีเพื่อรองรับการจ่ายตรงเงินเดือนจากกรมบัญชีกลางผ่านธนาคารกรุงไทย นอกจากนี้ยังมีบริการครอบคลุมด้านอื่นๆเช่น Smart Healthcare andWellness สําหรับกลุ่มโรงพยาบาลในสังกัด รวมถึง Smart RTA Academy สําหรับสถานศึกษาในสังกัด เป็นต้น
รัฐบาลไทย-ข่าวทำเนียบรัฐบาล-รมช.มนัญญา เร่งติดตามปัญหาจากผลกระทบ COVID-19 ฟังเสียงสมาชิกสหกรณ์เครดิตยูเนี่ยนบ่อแร่สันติสุข
วันอาทิตย์ที่ 6 กันยายน 2563
รมช.มนัญญา เร่งติดตามปัญหาจากผลกระทบ COVID-19 ฟังเสียงสมาชิกสหกรณ์เครดิตยูเนี่ยนบ่อแร่สันติสุข
รมช.มนัญญา เร่งติดตามปัญหาจากผลกระทบ COVID-19 ฟังเสียงสมาชิกสหกรณ์เครดิตยูเนี่ยนบ่อแร่สันติสุข
นางสาวมนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์พร้อมด้วยนายวิศิษฐ์ศรีสุวรรณ์รองอธิบดีกรมส่งเสริมสหกรณ์ติดตามปัญหาจากผลกระทบCOVID-19รับฟังปัญหาความต้องการของสมาชิกสหกรณ์เครดิตยูเนี่ยนบ่อแร่สันติสุขจํากัดต.วิชิตอ.เมืองจ.ภูเก็ตและมอบข้าวสารแก่ประชาชนจากนั้นเยี่ยมชมผลิตภัณฑ์จากกลุ่มอาชีพสังกัดสหกรณ์เครดิตยูเนี่ยนบ่อแร่สันติสุขจํากัดเยี่ยมชมจุดสาธิตการเพ้นท์ผ้าปาเต๊ะและเยี่ยมชมผลิตภัณฑ์ดอกไม้จากเกล็ดปลา
นางสาวเมตตานนทรีย์ ประธานสหกรณ์เครดิต
ยูเนี่ยนบ่อแร่สันติสุขจํากัดกล่าวรายงานปัญหาว่าปัจจุบันจากสถานการณ์การแพร่ระบาดของCOVID-19ส่งผลให้สมาชิกของสหกรณ์ซึ่งส่วนใหญ่ประกอบอาชีพรับจ้างค้าขายเป็นลูกจ้างในสถานประกอบการถูกพักงานนักท่องเที่ยวลดลงส่งผลให้สมาชิกของสหกรณ์มีรายได้ลดลงและไม่สามารถชําระหนี้เงินกู้ให้กับสหกรณ์ได้ทั้งนี้สหกรณ์ได้ดําเนินมาตรการในการช่วยเหลือสมาชิกที่ได้รับผลกระทบโดยการพักชําระหนี้เงินกู้ให้กับสมาชิกแต่หากสถานการณ์ยังไม่คลี่คลายจะส่งผลกระทบต่อสภาพคล่องของสหกรณ์อย่างแน่นอนสหกรณ์จึงต้องการให้หน่วยงานภาครัฐพิจารณาจัดหาแหล่งเงินทุนดอกเบี้ยต่ําเพื่อเสริมสภาพคล่องให้กับสหกรณ์และสหกรณ์จะนําไปพิจารณาช่วยเหลือสมาชิกหรือดําเนินโครงการส่งเสริมอาชีพให้กับสมาชิกต่อไป
รมช.มนัญญากล่าวว่าจากการรายงานสภาพปัญหาและความต้องการของสมาชิกสหกรณ์เครดิตยูเนี่ยนบ่อแร่สันติสุขจํากัดจะนําเข้าที่ประชุมคณะทํางานจัดทําข้อมูลสรุปผลการรับฟังปัญหาความเดือดร้อนของประชาชนในจังหวัดภูเก็ตและดําเนินการแก้ไขปัญหาต่อไป
สหกรณ์เครดิตยูเนี่ยนบ่อแร่สันติสุขจํากัดจดทะเบียนเมื่อวันที่11เมษายน2537เกิดจากการรวมกลุ่มของกลุ่มบุคคลผู้ประกอบอาชีพต่างๆในตําบลวิชิตอําเภอเมืองจังหวัดภูเก็ตมีวัตถุประสงค์เพื่อส่งเสริมการออมในหมู่สมาชิกมีการดําเนินงานตามการขับเคลื่อนนโยบายของกระทรวงเกษตรและสหกรณ์โดยการใช้ระบบการตลาดนําการผลิตนอกจากนี้สหกรณ์มีการส่งเสริมสมาชิกให้มีอาชีพเสริมโดยมีกลุ่มอาชีพสังกัดสหกรณ์จํานวน3กลุ่มได้แก่กลุ่มสตรีบ่อแร่สันติสุขโดยทําดอกไม้ประดิษฐ์จากเกล็ดปลากลุ่มอันดาบ่อแร่บาติกทําผ้าปาเต๊ะเพ้นท์ผ้ามัดย้อมและกลุ่มสตรีสึนามิบ่อแร่ ทําน้ํามันหม่องและพิมเสนจากการดําเนินงานส่งเสริมกลุ่มอาชีพของสหกรณ์ส่งผลให้สมาชิกของสหกรณ์มีรายได้เสริมนอกเหนือจากรายได้หลักของครัวเรือนนอกจากนี้ยังทําให้มีผู้สืบทอดวัฒนธรรมท้องถิ่นได้อีกทางหนึ่งด้วย
ปัจจุบันสหกรณ์เครดิตยูเนี่ยนบ่อแร่สันติสุขจํากัดดําเนินธุรกิจสินเชื่อและธุรกิจเงินรับฝากมีแผนการดําเนินงานในอนาคตจะมีการจัดทําโครงการศูนย์เรียนรู้กลุ่มอาชีพสังกัดสหกรณ์เพื่อเพิ่มศักยภาพของกลุ่มอาชีพในสังกัดสหกรณ์ส่งเสริมกลุ่มอาชีพให้มีการอบรมและให้ความรู้แก่สมาชิกสหกรณ์ให้มีรายได้เพิ่มขึ้นหาผู้สืบทอดกลุ่มอาชีพและวัฒนธรรมท้องถิ่นเพื่อสืบสานอัตลักษณ์และประกอบอาชีพในชุมชน
รัฐบาลไทย-ข่าวทำเนียบรัฐบาล-มหาดไทยสั่งการผู้ว่าฯ ทุกจังหวัด เฝ้าระวัง ติดตาม ค้นหาแรงงานต่างด้าวลักลอบเข้าเมืองผิดกฎหมาย สกัดกั้นการแพร่ระบาดโควิด-19
วันพุธที่ 9 กันยายน 2563
มหาดไทยสั่งการผู้ว่าฯ ทุกจังหวัด เฝ้าระวัง ติดตาม ค้นหาแรงงานต่างด้าวลักลอบเข้าเมืองผิดกฎหมาย สกัดกั้นการแพร่ระบาดโควิด-19
มหาดไทยสั่งการผู้ว่าฯ ทุกจังหวัด เฝ้าระวัง ติดตาม ค้นหาแรงงานต่างด้าวลักลอบเข้าเมืองผิดกฎหมาย สกัดกั้นการแพร่ระบาดโควิด-19
วันนี้ (9 ก.ย. 63) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิค-19) กระทรวงมหาดไทย (ศบค.มท.) เปิดเผยว่า ด้วยปรากฏสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ในประเทศเพื่อนบ้านทางด้านตะวันตกของประเทศไทย และอาจมีการแพร่ระบาดเข้ามาในประเทศไทย โดยผู้ลักลอบเข้าเมืองโดยผิดกฎหมาย ซึ่งมิได้ผ่านมาตรการคัดกรองโรคตามที่ประเทศไทยกําหนด
เพื่อป้องกันและสกัดกั้นมิให้เกิดการลักลอบเข้าเมืองโดยผิดกฎหมายซึ่งจะนําไปสู่สถานการณ์การแพร่ระบาดของโรคติดเชื้อไวรัสโคโรนา 2019 ในประเทศไทย นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร ได้สั่งการไปยังผู้ว่าราชการจังหวัดดําเนินการ 3 มาตรการเข้มข้น ได้แก่ 1) ให้จังหวัดชายแดนที่มีพื้นที่ติดต่อกับประเทศเมียนมา เพิ่มความเข้มข้นในการเฝ้าระมัดระวังไม่ให้มีการลักลอบเดินทางเข้ามาในประเทศไทยโดยผิดกฎหมายและไม่ผ่านกระบวนการคัดกรองโรค 2) ให้จังหวัดที่มีพื้นที่ติดต่อกับชายแดนซึ่งมีเส้นทางคมนาคมทั้งสายหลัก สายรอง ต่อเนื่องกัน จัดตั้งจุดตรวจ/จุดสกัด ตรวจตรา เฝ้าระวัง และสกัดกั้นผู้ลักลอบเข้าเมืองโดยผิดกฎหมาย หากพบ ให้ดําเนินการตามระเบียบกฎหมายและมาตรการทางด้านสาธารณสุข 3) ให้ทุกจังหวัดบูรณาการส่วนราชการและหน่วยงานที่เกี่ยวข้องในพื้นที่ ติดตามค้นหาแรงงานต่างด้าวที่ลักลอบกลับเข้าประเทศไทยโดยผิดกฎหมาย ทั้งในสถานประกอบการและสถานที่ทํางานที่มีการใช้แรงงานต่างด้าว หากพบให้ดําเนินการตามระเบียบกฎหมายและมาตรการทางด้านสาธารณสุข รวมทั้งให้ประชาสัมพันธ์ไปยังประชาชนในหมู่บ้าน/ชุมชน ช่วยกันเฝ้าระวัง สอดส่อง หากพบหรือมีบุคคลต้องสงสัยว่าเป็นแรงงานต่างด้าวที่ลักลอบกลับเข้าประเทศไทยโดยผิดกฎหมาย ให้แจ้งกํานัน ผู้ใหญ่บ้าน นายอําเภอ หรือศูนย์ดํารงธรรมจังหวัด ทางสายด่วน 1567 ตลอด 24 ชั่วโมง เพื่อดําเนินการต่อไป
รัฐบาลไทย-ข่าวทำเนียบรัฐบาล-‘กลุ่มขอคืนไม่ขอทาน’ ร้อง ‘จับกัง1’แก้ ก.ม.ประกันสังคมบรรเทาความเดือดร้อนจากโควิด – 19
วันจันทร์ที่ 31 สิงหาคม 2563
‘กลุ่มขอคืนไม่ขอทาน’ ร้อง ‘จับกัง1’แก้ ก.ม.ประกันสังคมบรรเทาความเดือดร้อนจากโควิด – 19
รัฐมนตรีว่าการกระทรวงแรงงาน หารือร่วม ‘กลุ่มขอคืนไม่ได้ขอทาน’ กรณียื่นข้อเรียกร้องให้สํานักงานประกันสังคมคืนเงินสมทบชราภาพเพื่อบรรเทาความเดือดร้อนของผู้ประกันตนจากสถานการณ์โควิด-19 ขณะที่ รมว.แรงงาน เผย ขณะนี้อยู่ในขั้นตอนการศึกษารายละเอียดของกฎหมาย
นายสุชาติ ชมกลิ่น รัฐมนตรีว่าการกระทรวงแรงงานให้การต้อนรับตัวแทนผู้ประกันตนในนามเครือข่าย ‘กลุ่มขอคืนไม่ได้ขอทาน’ ในโอกาสเข้าพบรัฐมนตรีว่าการกระทรวงแรงงานเพื่อยื่นข้อเรียกร้องให้สํานักงานประกันสังคมคืนเงินสมทบชราภาพเพื่อบรรเทาความเดือดร้อนของผู้ประกันตนจากสถานการณ์โควิด-19 ณ ห้องประชุมกลุ่มงานแรงงานสัมพันธ์ ชั้นล่าง อาคารกระทรวงแรงงาน โดยรมว.แรงงานกล่าวว่า แนวทางที่ทําได้ตอนนี้ผมพยายามได้ให้สํานักงานประกันสังคมไปศึกษารายละเอียดกฎหมาย เพื่อแก้ไข พ.ร.บ.ประกันสังคมให้เปิดช่องกู้เงินค้ําประกัน สินเชื่อ ซึ่งทุกอย่างต้องทําตามกฎหมายเพื่อให้เป็นไปตามระเบียบแบบแผน ให้มีจุดที่ลงตัว ถูกต้องตามกฎหมาย และจะแจ้งความคืบหน้าให้ได้รับทราบเป็นระยะ
“ขอให้ทุกคนใจเย็น และอดทน ทั้งนี้ผมจะพยายามหาแนวทางที่สมดุลและเหมาะสมที่สุดเท่าที่จะทําได้ ฉะนั้นขอให้มั่นใจและเชื่อใจ ซึ่งขณะนี้ผมได้มีการตั้งคณะทํางานขึ้นมาแก้ไขปัญหาของผู้ใช้แรงงานขึ้นมาโดยเฉพาะ ทั้งนี้ ในส่วนของนายจ้าง สถานประกอบการ ได้มีการช่วยเหลือไปแล้ว โดยให้กู้จากธนาคารที่ร่วมโครงการ ซึ่งได้เตรียมเงินไว้ 3 หมื่นล้านบาท ขณะนี้ปล่อยไปได้ 63 กิจกรรม สามารถรักษาการจ้างงานไว้ได้กว่า 8 พันคน ซึ่งเป็นแค่เพียง 1 % เท่านั้น ”นายสุชาติกล่าวในท้ายสุด
รัฐบาลไทย-ข่าวทำเนียบรัฐบาล-ความร่วมมือด้านการวิจัยและพัฒนานวัตกรรมเทคโนโลยี เพื่อความมั่นคงของประเทศ กับ สวทช.
วันพุธที่ 9 กันยายน 2563
ความร่วมมือด้านการวิจัยและพัฒนานวัตกรรมเทคโนโลยี เพื่อความมั่นคงของประเทศ กับ สวทช.
เพื่อสนับสนุนการวิจัยและพัฒนานวัตกรรมด้านความมั่นคงของทุกเหล่าทัพ ในการขับเคลื่อนและขยายผลงานวิจัยไปประยุกต์สู่การใช้งานจริง และสร้างความเข้มแข็งให้เกิดการพัฒนาอุตสากรรมด้านนวัตกรรมความมั่นคงของประเทศอย่างยั่งยืน
รัฐบาลไทย-ข่าวทำเนียบรัฐบาล-‘จับกัง1’ ห่วงอาการป่วยล่ามไทยในซาอุฯ ประสาน กต. นำกลับมารักษาตัวที่ไทย 2 ก.ย.นี้
วันอังคารที่ 1 กันยายน 2563
‘จับกัง1’ ห่วงอาการป่วยล่ามไทยในซาอุฯ ประสาน กต. นํากลับมารักษาตัวที่ไทย 2 ก.ย.นี้
รัฐมนตรีว่าการกระทรวงแรงงาน เผยความคืบหน้าอาการป่วยของล่ามประจําสํานักงานแรงงานในประเทศซาอุดีอาระเบีย ล่าสุดอาการปลอดเชื้อโควิด – 19 แล้ว กระทรวงแรงงาน ได้ดําเนินการประสานกับกระทรวงการต่างประเทศ เพื่อส่งกลับล่ามไทยมารักษาตัวที่ประเทศไทยในวันที่ 2 กันยาย
เมื่อวันที่ 1 กันยายน 2563นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงความคืบหน้าอาการป่วยของนายหมัด มะมิน ล่ามประจําสํานักงานแรงงานในประเทศซาอุดีอาระเบีย และการดําเนินการส่งกลับมารักษาตัวที่ประเทศไทย ล่าสุดได้รับรายงานจากนาวาตรีวิทวัส กู้ประเสริฐ อัครราชทูตที่ปรึกษา (ฝ่ายแรงงาน) สํานักงานแรงงานในประเทศซาอุดีอาระเบีย (กรุงริยาด) ว่า สนร.ริยาดได้ประสานกับ สอท.ริยาด เพื่อร่วมประสานอํานวยความสะดวกในการนําตัวนายหมัด มะมิน ล่ามประจําสํานักงานแรงงานในประเทศซาอุดีอาระเบียออกจากโรงพยาบาล Ad Diriyah เพื่อเดินทางไปยังสนามบินนานาชาติ King Khaled และเดินทางกลับมารักษาตัวที่ประเทศไทยด้วยเครื่องบินนําส่งผู้ป่วย Air Ambulance ซึ่งการเดินทางในครั้งนี้จะมีนายสธน เกษมสันต์ ณ อยุธยา อุปทูต ณ กรุงริยาด ร่วมเดินทางไปส่งตัวล่ามที่สนามบินในครั้งนี้ด้วย
อัครราชทูตที่ปรึกษา (ฝ่ายแรงงาน) สนร.ริยาด กล่าวต่อว่า สําหรับอาการป่วยของนายหมัด มะมินล่ามประจําสํานักงานแรงงานในประเทศซาอุดีอาระเบีย ก่อนหน้านี้มีอาการป่วยเนื่องจากติดเชื้อโควิด – 19 และได้รักษาตัวอยู่ในห้องไอซียูนานกว่า 1 เดือน จนมีอาการดีขึ้นและจะกลับมารักษาตัวที่ประเทศไทย
เมื่อเดินทางมาถึงประเทศไทยรมว.แรงงานได้มอบหมายให้ด่านตรวจคนหางานดอนเมือง อํานวยความสะดวกแก่เจ้าหน้าที่ในการเดินทางกลับของล่าม โดยในวันที่ 31 ส.ค.63 เครื่องบินนําส่งผู้ป่วย Air Ambulance
รัฐบาลไทย-ข่าวทำเนียบรัฐบาล-การเตรียมพร้อมบ้านให้เหมาะกับชีวิตวิถีใหม่
วันพุธที่ 16 กันยายน 2563
การเตรียมพร้อมบ้านให้เหมาะกับชีวิตวิถีใหม่
คู่มือชีวิตวิถีใหม่ ชีวิตดีเริ่มที่เรา
ราวตากผ้า
- วางอยู่ในตําแหน่งที่มีลมโกรกและแสงแดดส่องถึง
รัฐบาลไทย-ข่าวทำเนียบรัฐบาล-ยกระดับความรู้อาสาสมัครสาธารณสุขประจำหมู่บ้าน
วันอังคารที่ 8 กันยายน 2563
ยกระดับความรู้อาสาสมัครสาธารณสุขประจําหมู่บ้าน
วันอาทิตย์ที่ 7 กันยายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติงบกลาง วงเงิน 883 ล้านบาท เพื่อจัดทําพื้นที่กักกันโรคแห่งรัฐ หรือ state quarantine ในพื้นที่ของเอกชน ครอบคลุมค่าใช้จ่ายประกอบด้วย ค่าตอบแทนบุคลากร ค่าเช่าที่พักและค่าอาหารของเจ้าหน้าที่ และผู้ถูกกักกันโรค ค่าวัสดุการแพทย์ ค่าใช้จ่ายยานพาหนะในภารกิจโรคโควิด-19 เป็นต้น สําหรับใช้ประโยชน์ในการสังเกตอาการป้องกันและควบคุมการแพร่ระบาดของโรคโควิด-19 ระยะที่ 3 ซึ่งเป็นไปตามมาตรการควบคุมการแพร่ระบาดของโรค ที่กําหนดให้คนไทยทุกคนที่เดินทางกลับมาจากต่างประเทศจะต้องเข้าพัก ณ พื้นที่ กักกันโรคแห่งรัฐทันทีเป็นเวลา 14 วัน โดยคาดการณ์ว่าจะมีคนไทยในต่างประเทศที่ประสงค์เดินทางกลับประเทศไทย กว่า 41,500 คน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล- ลดหย่อนส่งเงินสมทบประกันสังคม ลดภาระผู้ประกันตนและนายจ้าง
วันพุธที่ 9 กันยายน 2563
ลดหย่อนส่งเงินสมทบประกันสังคม ลดภาระผู้ประกันตนและนายจ้าง
วันพุธที่ 9 กันยายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบลดหย่อนการส่งเงินสมทบเข้ากองทุนประกันสังคม สําหรับนายจ้างและลูกจ้างที่ได้รับผลกระทบจากการระบาดของโรคโควิด-19 เป็นเวลา 3 เดือน ตั้งแต่เดือน ก.ย. - พ.ย. 63 โดยให้นายจ้าง และผู้ประกันตนตามมาตรา 33 หรือลูกจ้างในสถานประกอบการ ส่งเงินสมทบฝ่ายละ ร้อยละ 2 ของค่าจ้างของผู้ประกันตน ส่วนผู้ประกันตนตามมาตรา 39 ที่เป็นผู้ประกันตนโดยสมัครใจ ภายหลังลาออกจากงาน ให้ส่งเงินสมทบเดือนละ 96 บาท ซึ่งการออกมาตรการดังกล่าว นอกจากจะช่วยลดภาระให้แก่ผู้ประกันตนและนายจ้างมากกว่า 12 ล้านคนแล้ว ยังช่วยเพิ่มเงินหมุนเวียนในระบบเศรษฐกิจราว 24,000 ล้านบาท อีกด้วย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-HR มท. ติวเข้มผู้ปฏิบัติงานด้านการบริหารทรัพยากรบุคคลมุ่งสู่
วันจันทร์ที่ 31 สิงหาคม 2563
HR มท. ติวเข้มผู้ปฏิบัติงานด้านการบริหารทรัพยากรบุคคลมุ่งสู่
HR มท. ติวเข้มผู้ปฏิบัติงานด้านการบริหารทรัพยากรบุคคลมุ่งสู่ "การเป็นหุ้นส่วนเชิงยุทธศาสตร์" สนับสนุนการพัฒนาพื้นที่ทุกมิติ
วันนี้ (31 ส.ค. 63) เวลา 13.00 น. ที่โรงแรมเอสดี อเวนิว เขตบางพลัด กรุงเทพมหานคร นายณัฐภัทร สุวรรณประทีป หัวหน้าผู้ตรวจราชการกระทรวงมหาดไทย เป็นประธานในพิธีเปิดโครงการเพิ่มประสิทธิภาพการบริหารทรัพยากรบุคคลของสํานักงานปลัดกระทรวงมหาดไทย ประจําปีงบประมาณ พ.ศ. 2563 ซึ่งจัดขึ้นโดยกองการเจ้าหน้าที่ สํานักงานปลัดกระทรวงมหาดไทย โดยมีวัตุประสงค์ในการเพิ่มประสิทธิภาพการบริหารทรัพยากรบุคคลของสํานักงานจังหวัดให้กับผู้ปฏิบัติงานด้านการบริหารงานบุคคลของสํานักงานปลัดกระทรวงมหาดไทย ซึ่งมีกลุ่มเป้าหมายจํานวนทั้งสิ้น 100 คน ประกอบด้วย เจ้าหน้าที่จากสํานักงานจังหวัด 76 จังหวัด จํานวน 76 คน และเจ้าหน้าที่ผู้ปฏิบัติงานด้านการบริหารงานบุคคลในสํานักงานปลัดกระทรวงมหาดไทย จํานวน 24 คน
นายณัฐภัทร สุวรรณประทีป กล่าวว่า สํานักงานจังหวัดเป็นราชการบริหารส่วนภูมิภาคของสํานักงานปลัดกระทรวงมหาดไทย ถือเป็นหน่วยงานที่สําคัญในการขับเคลื่อนยุทธศาสตร์ชาติ นโยบายสําคัญของรัฐบาลและกระทรวงมหาดไทย เปรียบเสมือนข้อต่อสําคัญในการแปลงนโยบายไปสู่การปฏิบัติในระดับพื้นที่ให้เกิดผลอย่างเป็นรูปธรรม ซึ่งกลุ่มงานบริหารทรัพยากรบุคคล ในฐานะ HR Unit เป็นกลไกหลักในการขับเคลื่อนการดําเนินงานเกี่ยวกับการกลั่นกรองและเสนอความคิดเห็นเกี่ยวกับการบริหารทรัพยากรบุคคลของผู้ว่าราชการจังหวัด งานฝ่ายเลขานุการ อ.ก.พ.จังหวัด งานส่งเสริมธรรมาภิบาล การป้องกันปราบปรามการทุจริตและประพฤติมิชอบในภาครัฐ งานพัฒนาระบบราชการ รวมถึงงานพัฒนาบุคลากรภาครัฐในจังหวัด ดังนั้น เพื่อสนับสนุนการดําเนินของสํานักงานจังหวัดในฐานะ "หน่วยงานเสนาธิการ" ของผู้ว่าราชการจังหวัดที่เป็นกลไกหลักในการแก้ไขปัญหาความเดือดร้อนของประชาชนและการพัฒนาพื้นที่ในเชิงยุทธศาสตร์ ทั้งมิติทางด้านความั่นคง เศรษฐกิจ และสังคม กลุ่มงานบริหารทรัพยากรบุคคลจึงมีความจําเป็นจะต้องปรับเปลี่ยนบทบาทโดยการเป็นหุ้นส่วนเชิงยุทธศาสตร์กับองค์กร หรือ HR Strategic Partner สามารถสนับสนุนการขับเคลื่อนของผู้บริหารและยุทธศาสตร์การพัฒนาจังหวัดไปในทิศทางเดียวกันอย่างมีประสิทธิภาพ
ท้ายนี้ หัวหน้าผู้ตรวจราชการกระทรวงมหาดไทย ได้กล่าวเพิ่มเติมว่า โครงการฯ นี้ เป็นโอกาสทําให้ผู้ปฏิบัติงานการบริหารทรัพยากรบุคคลของจังหวัดได้รับทราบนโยบายและทิศทางการบริหารทรัพยากรบุคคลที่เปลี่ยนแปลงและมีความรู้ความเข้าใจในการปฏิบัติงานมากขึ้น และเป็นเวทีในการสร้างเครือข่ายแลกเปลี่ยนเรียนรู้ระหว่างผู้ปฏิบัติงานด้วยกัน ซึ่งจะทําให้สามารถช่วยสนับสนุนการขับเคลื่อนงานของจังหวัดและกระทรวงมหาดไทยมีการพัฒนาและเป็นไปในทิศทางเดียวกัน ช่วยส่งเสริมและสนับสนุนการบริหารจัดการภาครัฐสมัยใหม่อย่างยั่งยืน
รัฐบาลไทย-ข่าวทำเนียบรัฐบาล-สธ.กำชับ รพ.ประเมินความเสี่ยง ป้องกันน้ำท่วมจากพายุ "โนอึล"
วันพฤหัสบดีที่ 17 กันยายน 2563
สธ.กําชับ รพ.ประเมินความเสี่ยง ป้องกันน้ําท่วมจากพายุ "โนอึล"
กระทรวงสาธารณสุข กําชับโรงพยาบาลในพื้นที่เสี่ยงจากพายุ “โนอึล” ติดตามสถานการณ์ ประเมินความเสี่ยง เตรียมแผนป้องกันน้ําท่วม จัดหน่วยแพทย์เคลื่อนที่ สํารวจและวางแผนดูแลผู้ป่วยติดบ้านติดเตียง หญิงตั้งครรภ์ ผู้สูงอายุในพื้นที่
กระทรวงสาธารณสุข กําชับโรงพยาบาลในพื้นที่เสี่ยงจากพายุ “โนอึล” ติดตามสถานการณ์ ประเมินความเสี่ยง เตรียมแผนป้องกันน้ําท่วม จัดหน่วยแพทย์เคลื่อนที่ สํารวจและวางแผนดูแลผู้ป่วยติดบ้านติดเตียง หญิงตั้งครรภ์ ผู้สูงอายุในพื้นที่
วันนี้ (17 กันยายน 2563) นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า กรมอุตุนิยมวิทยาประกาศแจ้งเตือน ในช่วงวันที่ 18-20 กันยายน 2563 ประเทศไทยจะมีฝนตกหนักถึงหนักมากจากผลกระทบพายุโซนร้อนโนอึล ได้ให้สํานักงานสาธารณสุขจังหวัดและโรงพยาบาลในพื้นที่ที่เสี่ยงเกิดน้ําท่วมและน้ําป่าไหลหลาก ติดตามสถานการณ์อย่างใกล้ชิด ประเมินความเสี่ยง สํารวจและวางแผนดูแลผู้ป่วยติดบ้านติดเตียงหญิงตั้งครรภ์ ผู้สูงอายุในพื้นที่ เพื่อให้การดูแลต่อเนื่องหากเกิดน้ําท่วม เตรียมจัดทีมหน่วยแพทย์เคลื่อนที่และดําเนินการตามแผนรับมือป้องกันน้ําท่วมสถานบริการและเตรียมจุดบริการสํารองนอกโรงพยาบาล สํารวจเส้นทางการขนย้ายเพื่อไม่ให้กระทบกับการบริการประชาชนหากเกิดน้ําท่วมโรงพยาบาลหรือน้ําท่วมเส้นทางเข้าออก สํารองยา เวชภัณฑ์ เครื่องมือแพทย์ อุปกรณ์ทางการแพทย์ และออกซิเจนให้เพียงพอ พร้อมขนย้ายไปไว้ในที่ปลอดภัย และตรวจสอบระบบระบายน้ํา เครื่องสูบน้ํา สํารองน้ํามัน ระบบสํารองไฟฟ้า เครื่องปั่นไฟ ให้พร้อมใช้งาน ทั้งนี้ หากประสบปัญหาสามารถแจ้งขอรับการสนับสนุนที่กองสาธารณสุขฉุกเฉินได้ ประชาชนเจ็บป่วยฉุกเฉินแจ้งขอความช่วยเหลือ ที่สายด่วน 1669 ตลอด 24 ชั่วโมง
***************************** 17 กันยายน 2563
รัฐบาลไทย-ข่าวทำเนียบรัฐบาล-เที่ยวช่วงโควิด
วันจันทร์ที่ 14 กันยายน 2563
เที่ยวช่วงโควิด
ควรพกอะไรไปบ้าง
- หน้ากากสํารอง เปลี่ยนเมื่อเกิดความชื้น
- กระบอกน้ําส่วนตัว
- เจล / สเปรย์แอลกอฮอลล์
- ทิ่ชชู
- ถุงซิปล็อคใช้เก็บหน้ากากที่ใช้แล้ว
- ของใช้ส่วนตัวต่างๆ
รัฐบาลไทย-ข่าวทำเนียบรัฐบาล-‘จับกัง1’ หารือร่วมภาครัฐ ภาคเอกชน กำหนดมาตรการช่วยนักศึกษาจบใหม่ มีงานทำ
วันอังคารที่ 1 กันยายน 2563
‘จับกัง1’ หารือร่วมภาครัฐ ภาคเอกชน กําหนดมาตรการช่วยนักศึกษาจบใหม่ มีงานทํา
รัฐมนตรีว่าการกระทรวงแรงงาน ประชุมหารือร่วมภาครัฐ ภาคเอกชน กําหนดมาตรการส่งเสริมการมีงานทําสําหรับผู้เพิ่งจบการศึกษาใหม่ เพื่อช่วยบรรเทาความเดือดร้อนจากผลกระทบโควิด – 19
นายสุชาติ ชมกลิ่น รัฐมนตรีว่าการกระทรวงแรงงานเป็นประธานการประชุมซักซ้อมเพื่อหารือ เรื่องมาตรการส่งเสริมการมีงานทําให้แก่ผู้สําเร็จการศึกษาใหม่ ณ ห้องประชุมประสงค์ รณะนันทน์ ชั้น 5 อาคารกระทรวงแรงงาน โดยมีนายสุเทพ ชิตยวงษ์ เลขานุการรัฐมนตรีว่าการกระทรวงแรงงาน นายสุทธิ สุโกศล ปลัดกระทรวงแรงงานพร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย โดยรมว.แรงงานกล่าวว่า การประชุมในวันนี้ ผมได้นัดประชุมหารือกับผู้แทนสองฝ่ายทั้งภาครัฐและเอกชน อาทิ ผู้แทนธนาคารกรุงไทย และผู้แทนองค์กรภาคเอกชนที่เกี่ยวข้อง เพื่อช่วยกันกําหนดมาตรการในการส่งเสริมการมีงานทําให้แก่นักศึกษาที่เพิ่งจบใหม่ ควบคู่ไปกับการรักษาการจ้างงานภายในประเทศทั้งภาครัฐและภาคเอกชน โดยให้นายจ้างหรือสถานประกอบการจ้างงานผู้สําเร็จการศึกษาใหม่ ระดับปริญญาตรี ปวส.และ ปวช.
นายสุชาติกล่าวต่อว่า จากข้อมูลของสํานักงานสถิติแห่งชาติและกระทรวงการอุดมศึกษา วิทยาศาสตร์ วิจัยและนวัตกรรม ระบุว่า ในปี พ.ศ.2563 มีผู้สําเร็จการศึกษาจํานวน 3.92 แสนคน เพื่อเป็นการส่งเสริมการมีงานทําให้แก่ผู้สําเร็จการศึกษาใหม่ให้ตรงกับความต้องการของตนเองและตลาดแรงงาน กระทรวงแรงงานจะบูรณาการทํางานร่วมกับนายจ้าง และสถานประกอบการ ในการแก้ไขปัญหาการว่างงานของนักศึกษาจบใหม่
อย่างไรก็ตาม กระทรวงแรงงานจะได้นํามาตรการส่งเสริมการมีงานทําแก่นักศึกษาที่เพิ่งจบใหม่จากการหารือร่วมกับภาคเอกชนในครั้งนี้ ไปเสนอต่อที่ประชุมคณะรัฐมนตรีเพื่อพิจารณาให้ความเห็นชอบ จากนั้นจะมีการประชาสัมพันธ์รายละเอียดต่างๆ เกี่ยวกับการรับสมัครงานในลําดับต่อไป
รัฐบาลไทย-ข่าวทำเนียบรัฐบาล-‘ปลัดแรงงาน’ ร่วมฉลอง 10 ปี ความร่วมมือด้านแรงงาน ไทย-อิสราเอล ‘ยืนยันการส่งแรงงานไทยไปทำงานในอิสราเอล มีประสิทธิภาพ โปร่งใส เป็นธรรม’
วันพุธที่ 9 กันยายน 2563
‘ปลัดแรงงาน’ ร่วมฉลอง 10 ปี ความร่วมมือด้านแรงงาน ไทย-อิสราเอล ‘ยืนยันการส่งแรงงานไทยไปทํางานในอิสราเอล มีประสิทธิภาพ โปร่งใส เป็นธรรม’
ปลัดกระทรวงแรงงาน ร่วมเฉลิมฉลองครบรอบ 10 ปี ของความร่วมมือด้านแรงงานระหว่างไทยและอิสราเอล ยืนยันการจัดส่งแรงงานไทยไปทํางานในอิสราเอลในโครงการ TIC Project จะยังคงดําเนินต่อไปอย่างมีประสิทธิภาพ โปร่งใส เป็นธรรม
วันนี้ (9 ก.ย. 63) เวลา 12.00 น. นายสุทธิ สุโกศล ปลัดกระทรวงแรงงาน พร้อมด้วย นายสุชาติ พรชัยวิเศษกุลอธิบดีกรมการจัดหางาน ร่วมเป็นเกียรติในโอกาสการเฉลิมฉลองครบรอบ 10 ปี ของความร่วมมือด้านแรงงานระหว่างไทยและอิสราเอล พร้อมหารือข้อราชการกับ นายเมเอียร์ ชโลโม เอกอัครราชทูตอิสราเอลประจําประเทศไทย ณ โรงแรมไฮแอท รีเจนซี่ สุขุมวิท โดย นายสุทธิ กล่าวว่า “ภายใต้บันทึกข้อตกลงฉบับใหม่ที่มีกรมการจัดหางานเข้ามาดําเนินการจัดส่งแรงงานแทน IOM นั้น ผมมั่นใจว่าการจัดส่งแรงงานไทยไปทํางานในอิสราเอลในโครงการ TIC Project จะยังคงดําเนินต่อไปอย่างมีประสิทธิภาพ โปร่งใส เป็นธรรม เช่นเดียวกับการดําเนินการของ IOM และหวังว่าจะได้รับการสนับสนุนด้วยดีจากทุกหน่วยงานที่เกี่ยวข้องต่อไป”
โดยเมื่อปี 2553 ได้มีการลงนามความตกลงระหว่างรัฐบาลแห่งราชอาณาจักรไทยกับรัฐบาลแห่งรัฐอิสราเอลว่าด้วยการจ้างแรงงานไทยทํางานชั่วคราวในภาคเกษตรในรัฐอิสราเอลโดยมีหน่วยงานรับผิดชอบหลัก ได้แก่ กรมการจัดหางานของไทย และหน่วยงานด้านประชาการและตรวจคนเข้าเมืองของอิสราเอล (Population and Immigration Authority : PIBA) และองค์การระหว่างประเทศเพื่อการโยกย้ายถิ่นฐาน (International Organization for Migration : IOM) ร่วมดําเนินโครงการ TIC Project ภายใต้กรอบข้อตกลงฯ ดังกล่าว ซึ่งเป็นการจัดส่งแรงงานไทยไปทํางานในอิสราเอลแบบรัฐต่อรัฐ ทําให้กระบวนการจัดส่งแรงงานไทยเป็นไปอย่างมีประสิทธิภาพ สามารถลดค่าใช้จ่ายในการเดินทางไปทํางานให้กับแรงงานไทย และทําให้แรงงานไทยได้รับการคุ้มครองตามกฎหมายของอิสราเอล ซึ่งได้ดําเนินงานมาอย่างราบรื่นตลอดระยะเวลา 10 ปีที่ผ่านมา
ต่อมาในปี 2563 หน่วยงาน IOM ได้ขอยุติบทบาทในการจัดส่งแรงงานไทยไปทํางานในอิสราเอล อันเป็นผลสืบเนื่องมาจากการแพร่ระบาดของโควิด – 19 ทั้งฝ่ายไทยและอิสราเอลก็ยังคงมุ่งมั่นในการดําเนินโครงการ TIC Project ต่อไป โดย กรมการจัดหางาน และ PIBA ได้หารือร่วมกันในการปรับปรุงข้อตกลงฯ ใหม่เพื่อให้สอดคล้องกับการดําเนินการจัดส่งแรงงานที่กรมการจัดหางานจะเข้ามาดําเนินการแทน IOM และด้วยความพยายามของรัฐบาลไทยและอิสราเอลทําให้บันทึกความตกลงฉบับใหม่ได้ลงนามเมื่อวันที่ 13 ก.ค. 63 ที่อิสราเอล และ Implementation Arrangement to the Agreement ได้ลงนามเมื่อวันที่ 20 ก.ค. 63 ที่ประเทศไทย
+++++++++++++++++++
กองเผยแพร่และประชาสัมพันธ์
9 กันยายน 2563
รัฐบาลไทย-ข่าวทำเนียบรัฐบาล-ก.แรงงาน  พัฒนาเด็กจบใหม่ พร้อมป้อนตลาดโลจิสติกส์
วันพฤหัสบดีที่ 10 กันยายน 2563
ก.แรงงาน  พัฒนาเด็กจบใหม่ พร้อมป้อนตลาดโลจิสติกส์
รมช.แรงงาน มอบวุฒิบัตรแก่ผู้ผ่านการฝึกอบรมด้านโลจิสติกส์ 332 คน  ยัน!! พร้อมส่งมอบแรงงาน ป.ตรี มีคุณภาพให้แก่สถานประกอบกิจการ การันตรีฝึกจบมีงานรองรับ 100 เปอร์เซ็นต์
วันที่ 10 กันยายน 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เป็นประธานเปิดการประชุมสัมมนาทิศทางการพัฒนาบุคลากรด้านโลจิสติกส์และส่งมอบแรงงานคุณภาพระดับปริญญาตรีในอุตสาหกรรมธุรกิจการขนส่งและการค้าระหว่างประเทศ และมอบวุฒิบัตรผู้ผ่านการฝึกอบรม จํานวน 322 คน โดยมีนายธวัช เบญจาทิกุล อธิบดีกรมพัฒนาฝีมือแรงงาน ผู้ประกอบกิจการด้านโลจิสติกส์ สมาคมผู้รับจัดการขนส่งสินค้าระหว่างประเทศ เลขาธิการสภาพัฒนาการเศรษฐกิจและสังคมแห่งชาติ สถานประกอบกิจการด้านโลจิสติกส์. และผู้ที่เกี่ยวข้อง ร่วมในพิธีมอบวุฒิบัตร ณ ห้องแกรนด์บอลรูม ชั้น 3 โรงแรม ดิ เอมเมอรัลด์ ถนนรัชดาภิเษก ดินแดง กรุงเทพมหานคร
ศาสตราจารย์ นฤมล กล่าวว่า รัฐบาลโดยการนําของ พลเอก ประยุทธ์ จันทร์โอชา นายกรัฐมนตรี ได้ให้ความสําคัญกับอุตสาหกรรมโลจิสติกส์ ซึ่งเป็นรากฐานสําคัญของการพัฒนาเศรษฐกิจของประเทศ โดยเป็นกลไกที่ส่งผ่านมูลค่าของสินค้าและบริการจากผู้ผลิตไปยังผู้รับหรือผู้บริโภค ดังนั้น ระบบโลจิสติกส์ที่มีประสิทธิภาพจึงเป็นการลดต้นทุนและเพิ่มขีดความสามารถในการแข่งขันให้แก่เศรษฐกิจโดยรวมของประเทศ ทั้งนี้ การพัฒนาบุคลากรด้านโลจิสติกส์ต้องอาศัยการดําเนินการลักษณะบูรณาการระหว่างหน่วยงาน ที่มุ่งเน้นพัฒนาศักยภาพกําลังแรงงานใหม่ที่จบการศึกษาระดับปริญญาตรีให้มีงานทําและมีรายได้ที่มั่นคง
รมช. แรงงาน กล่าวต่อว่า บัณฑิตที่จบการศึกษาใหม่ที่เข้าร่วมโครงการนี้จะมีการพัฒนาสมรรถนะให้สอดคล้องกับการทํางานจริง สามารถทํางานได้ทันที และการันตีการมีงานทํา ผู้ประกอบกิจการได้รับประโยชน์จากการเพิ่มผลิตภาพแรงงาน และยกระดับฝีมือแรงงานให้มีศักยภาพสูงขึ้น เพิ่มขีดความสามารถในการแข่งขันให้กับสถานประกอบกิจการอย่างเป็นรูปธรรม โมเดลความร่วมมือนี้ จะมีส่วนทําให้ผู้ที่จบปริญญาตรีที่ผ่านการฝึกอบรมจากกรมพัฒนาฝีมือแรงงานมีงานทํา มีรายได้ สามารถแก้ไขหรือบรรเทาปัญหาผู้จบปริญญาตรีตกงานได้เป็นอย่างดี และใช้เป็นต้นแบบในการนําไปปฏิบัติด้านการพัฒนาทักษะฝีมือที่ตอบสนองความต้องการของสถานประกอบกิจการ และส่งผลถึงภาพรวมการผลิตแรงงานคุณภาพป้อนอุตสาหกรรมของประเทศต่อไป
นายธวัช เบญจาทิกุล กล่าวเสริมว่า กรมพัฒนาฝีมือแรงงานได้ร่วมมือกับสมาคมผู้รับจัดการขนส่งสินค้าระหว่างประเทศ (TIFFA) ดําเนินการฝึกอบรมหลักสูตร ธุรกิจการขนส่งและการค้าระหว่างประเทศ ให้กับผู้จบการศึกษาระดับปริญญาตรีที่ว่างงานและมีความประสงค์ต้องการทํางานด้านโลจิสติกส์ โดยพัฒนาทักษะและคุณลักษณะให้ตรงกับความต้องการของผู้ประกอบกิจการ ซึ่งเป็นไปตามนโยบายการแก้ไขปัญหาบัณฑิตตกงาน และส่งเสริม สนับสนุนให้ผู้ผ่านการฝึกอบรมมีงานทําภายหลังจบการฝึกอบรม สอดคล้องกับยุทธศาสตร์ชาติระยะ 20 ปีและแผนพัฒนาเศรษฐกิจและสังคมแห่งชาติ ฉบับที่ 12 โดยมีเป้าหมายให้ประเทศไทยสามารถยกระดับระบบโลจิสติกส์ของประเทศไปสู่การเป็นศูนย์กลางทางการค้า การบริการ และการลงทุนในภูมิภาค ซึ่งในปี 2563 มีผู้ผ่านการอบรมรวม 332 คน โดยบริษัทในเครือของสมาคมผู้รับจัดการขนส่งสินค้าระหว่างประเทศ (TIFFA) รับเข้าทํางานแล้ว 57 คน อีก 47 คนอยู่ระหว่างการสัมภาษณ์รับเข้าทํางานเพื่อให้ตรงกับความรู้ความสามารถ และอีก 218 คนส่งมอบให้แก่สถานประกอบกิจการรับเข้าฝึกงาน(ฝึกภาคปฏิบัติ) ระยะเวลา 2 เดือน และจากสถิติที่ผ่านมา ผู้ที่ผ่านการฝึกทุกคนมีงานทํา 100 เปอร์เซ็นต์
รัฐบาลไทย-ข่าวทำเนียบรัฐบาล-กรมควบคุมโรคเผย การตรวจโควิด 19 แรงงานไทย-ต่างด้าว ที่อาจไม่รัดกุมเพียงพอ
วันพฤหัสบดีที่ 17 กันยายน 2563
กรมควบคุมโรคเผย การตรวจโควิด 19 แรงงานไทย-ต่างด้าว ที่อาจไม่รัดกุมเพียงพอ
กรมควบคุมโรคเผย การตรวจโควิด 19 แรงงานไทย-ต่างด้าว ที่อาจไม่รัดกุมเพียงพอ
จ. 14 กันยายน 2563 นายสุวรรณชัย วัฒนายิ่งเจริญชัย อธิบดีกรมควบคุมโรค กระทรวงสาธารณสุข ชี้แจงการตรวจโควิด 19 แรงงานไทย-ต่างด้าว จากเพจหมอแล็บแพนด้า ได้โพสต์ภาพแชทของพนักงานสาวในสถานประกอบการแห่งหนึ่ง ที่เผยเรื่องราวการตรวจหาโควิด 19 ของเจ้าหน้าที่ที่ทําแบบผักชีโรยหน้าว่า "ที่ตรวจไม่เจออาจเป็นเพราะไม่ได้ตรวจอย่างจริงจัง เพราะว่าเคยมีเจ้าหน้าที่เข้ามา ตรวจคัดกรองโควิด ในสถานประกอบการที่ทํางานอยู่ และมีเจ้าหน้าที่เพียง 2 คน ทําการตรวจ โดยเอาที่วัดอุณหภูมิมายิงหัว ไม่มีการตรวจน้ําลายอะไรเลย” จากการตรวจสอบในเบื้องต้น พบว่าเหตุการณ์ดังกล่าวเกิดที่พื้นที่ในจังหวัดสงขลา โดยน่าจะเกิดจากปัญหาการสื่อสารที่ไม่ครบถ้วนของเจ้าหน้าที่ในพื้นที่ จึงเป็นเหตุทําให้เกิดความเข้าใจคลาดเคลื่อนของประชาชน โดยจากการตรวจสอบข้อมูลกับพื้นที่ พบว่าในช่วงเดือน มิถุนายน-สิงหาคม 2563 สํานักงานสาธารณสุขจังหวัดสงขลาได้รับมอบหมายจากกองเศรษฐกิจสุขภาพและหลักประกันสุขภาพ สํานักงานปลัดกระทรวงสาธารณสุข ให้ดําเนินการสุ่มตรวจแรงงานต่างด้าวในจังหวัดสงขลา จํานวน 400 ตัวอย่าง โดยผ่านความเห็นชอบจากคณะกรรมการโรคติดต่อระดับจังหวัดแล้ว ซึ่งมีการเก็บตัวอย่าง ด้งนี้ อําเภอสะเดา จํานวน 110 ตัวอย่าง อําเภอบางกล่ํา จํานวน 100 ตัวอย่าง อําเภอสิงหนคร จํานวน 103 ตัวอย่าง และ อําเภอหาดใหญ่ จํานวน 87 ตัวอย่าง ผลตรวจทั้งหมดไม่พบเชื้อ โดยมีเจ้าหน้าที่จากสํานักงานสาธารณสุขจังหวัดสงขลา และเจ้าหน้าที่จากสํานักงานสาธารณสุขอําเภอร่วมดําเนินการ ทั้งนี้ ก่อนเข้าไปดําเนินการได้มีการประสานงานกับเจ้าหน้าที่พยาบาลประจําโรงงานทุกครั้ง และได้อธิบายแนวทางการสุ่มตรวจทุกขั้นตอนได้ดําเนินการตามที่กระทรวงสาธารณสุขกําหนด
การสุ่มตรวจครั้งนี้ เป็นการเฝ้าระวังโรคโควิด 19 ในประชากรกลุ่มเสี่ยง หรือสถานที่เสี่ยงที่ต้องเฝ้าระวัง ซึ่งดําเนินการโดยสํานักงานปลัดกระทรวงสาธารณสุข โดยเป็นการตรวจจากการเก็บตัวอย่างจากน้ําลายในประชากรกลุ่มตัวอย่าง เหมือนดังเช่นการศึกษาที่ กรมควบคุมโรคได้เคยดําเนินการสุ่มตรวจไปแล้วในประชากรกลุ่มเสี่ยงต่างๆ ทั่วประเทศกว่า 100,000 ราย ในช่วงเดือนมิถุนายนที่ผ่านมา เพื่อประเมินความเสี่ยงในสถานประกอบการที่ต้องเฝ้าระวัง ซึ่งผลการตรวจในช่วงเดือนมิถุนายน-กรกฎาคม นั้น ตรวจไม่พบการติดเชื้อ และในการดําเนินงานในครั้งนี้เป็นการดําเนินการต่อเนื่อง โดยสํานักงานสาธารณสุขจังหวัดสงขลา ร่วมกับหน่วยงานที่เกี่ยวข้อง เพื่อสร้างความมั่นใจด้าน การป้องกันควบคุมโรคในระดับพื้นที่
กรมควบคุมโรค ได้มีการประสานไปยังสํานักงานสาธารณสุขจังหวัดสงขลา เพื่อให้สื่อสารทําความเข้าใจกับผู้ที่เกี่ยวข้อง รวมทั้งประชาชนในพื้นที่ เพื่อไม่ให้เกิดความเข้าใจที่คลาดเคลื่อน ทั้งนี้ ขอยืนยันว่า กระทรวงสาธารณสุข มีมาตรการในการดําเนินงานที่เคร่งครัด และมีการบูรณาการร่วมกับหน่วยงานที่เกี่ยวข้องทุกภาคส่วน จึงขอให้ประชาชนทุกคนเชื่อมั่นในระบบสาธารณสุขของประเทศไทยที่มีความเข้มแข็งและดําเนินการมาอย่างต่อเนื่อง เพื่อเฝ้าระวังป้องกันควบคุมโรค หากประชาชนมีข้อสงสัยสามารถสอบถามข้อมูลได้ที่สายด่วนกรมควบคุมโรค โทร. 1422
..........................
รัฐบาลไทย-ข่าวทำเนียบรัฐบาล-พ่อค้าแม่ค้าออนไลน์ยอดขายปัง แล้วอย่าลืมยื่นแบบแสดงรายการภาษีบุคคลธรรมดาครึ่งปี (ภ.ง.ด.94) ภายใน 30 กันยายน 2563
วันพฤหัสบดีที่ 10 กันยายน 2563
พ่อค้าแม่ค้าออนไลน์ยอดขายปัง แล้วอย่าลืมยื่นแบบแสดงรายการภาษีบุคคลธรรมดาครึ่งปี (ภ.ง.ด.94) ภายใน 30 กันยายน 2563
กรมสรรพากรสนับสนุนให้พ่อค้า-แม่ค้าออนไลน์ หน้าใหม่และรายเดิม ทําความเข้าใจเรื่องภาษี ได้ง่ายๆ ที่ www.rd.go.th และนํารายได้จากการขาย ระหว่างวันที่ 1 มกราคม – 30 มิถุนายน 2563 ยื่นแบบแสดงรายการภาษีเงินได้บุคคลธรรมดาครึ่งปี (ภ.ง.ด.94) ภายใน 30 ก.ย.2563
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “นับแต่สถานการณ์การแพร่ระบาดของเชื้อไวรัสโคโรนา 2019 (COVID-19) จากข้อมูลของสํานักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ(กสทช.) พบว่าคนไทยนิยมซื้อสินค้าทางแพลตฟอร์มออนไลน์ต่างๆ เพิ่มขึ้นกว่า 478% เนื่องจากมีการซื้อที่ง่าย สะดวกสบาย มีโปรโมชั่นที่ถูกใจ และราคาถูก สร้างยอดขายให้กับผู้ประกอบธุรกิจออนไลน์เพิ่มขึ้นแบบก้าวกระโดด ประกอบกับปัจจุบันกรมสรรพากรได้นําระบบ Data Analytics มาใช้เพิ่มประสิทธิภาพในการวิเคราะห์ข้อมูลที่เกี่ยวข้องกับผู้ประกอบธุรกิจออนไลน์ จึงขอแนะนําให้ผู้ประกอบธุรกิจออนไลน์ทั้งรายใหม่และรายเดิม นํารายได้ จากการประกอบธุรกิจ ระหว่างวันที่ 1 มกราคม – 30 มิถุนายน 2563 ยื่นแบบแสดงรายการภาษีเงินได้บุคคลธรรมดาครึ่งปี (ภ.ง.ด.94) ให้ถูกต้องครบถ้วนตามสภาพความเป็นจริงของธุรกิจ ได้ตั้งแต่บัดนี้ถึงวันที่ 30 กันยายน 2563 ที่สํานักงานสรรพากรพื้นที่สาขา หรือยื่นผ่านช่องทางอินเทอร์เน็ต ที่ www.rd.go.th ได้ถึงวันที่ 8 ตุลาคม 2563”
โฆษกกรมสรรพากร กล่าวเพิ่มเติมว่า “สําหรับผู้ประกอบธุรกิจออนไลน์ หรือผู้ที่กําลังเริ่มต้นทําธุรกิจขอแนะนําให้ศึกษาหาความรู้เกี่ยวกับภาษีอากรรวมทั้งใช้ช่องทางการยื่นแบบและชําระภาษีผ่านระบบอิเล็กทรอนิกส์ e-Filing ได้ที่เว็บไซต์กรมสรรพากร www.rd.go.th ซึ่งจะได้รับความสะดวกมากยิ่งขึ้น”
สําหรับผู้ที่มีข้อสงสัยสามารถสอบถามข้อมูลเพิ่มเติมได้ที่ศูนย์สารนิเทศสรรพากร (RD Intelligence Center) โทร. 1161 หรือที่สํานักงานสรรพากรทุกแห่งทั่วประเทศ
กรมสรรพากร สํานักงานเลขานุการกรม ส่วนประชาสัมพันธ์
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-รมช.มนัญญา ขับเคลื่อนสหกรณ์เข้มแข็ง  มอบเอกสารสิทธิ์ที่ดินทำกิน
วันจันทร์ที่ 24 สิงหาคม 2563
รมช.มนัญญา ขับเคลื่อนสหกรณ์เข้มแข็ง  มอบเอกสารสิทธิ์ที่ดินทํากิน
รมช.มนัญญา ขับเคลื่อนสหกรณ์เข้มแข็ง  มอบเอกสารสิทธิ์ที่ดินทํากินแก่สมาชิกสหกรณ์นิคมชุมแสงจันทร์ จ.ระยอง ผลักดันภาคเกษตรไทยสู่ความยั่งยืน
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานในพิธีเปิดโครงการประชุมเชิงปฏิบัติการ สร้างการรับรู้นโยบายกระทรวงเกษตรและสหกรณ์ วันที่ 24 สิงหาคม 2563 ณ สหกรณ์นิคมชุมแสงจันทร์ จํากัด อําเภอวังจันทร์ จังหวัดระยอง ทั้งนี้ รมช. มนัญญา พร้อมด้วยนายพิเชษฐ์ วิริยะพาหะ อธิบดีกรมส่งเสริมการเกษตร และผู้บริหารกระทรวงเกษตรและสหกรณ์ ได้เป็นเกียรติมอบเอกสารสิทธิในที่ดินทํากิน กสน.3, กสน.5 แก่สมาชิกนิคมสหกรณ์ จํานวน 60 ราย และมอบใบรับรองแหล่งผลิตพืช GAP ให้กับเกษตรกร จํานวน 5 ราย เพื่อให้เกษตรกรใช้ประโยชน์ในที่ดินทํากินในการทําการเกษตรได้
รมช.มนัญญา กล่าวเพิ่มเติมว่า จากการดําเนินงานตามโครงการต่างๆ ของสหกรณ์ จะเป็นการพัฒนาศักยภาพของสหกรณ์และกลุ่มเกษตรกรให้ช่วยเหลือการประกอบอาชีพทางการเกษตรของสมาชิก เป็นการส่งเสริมให้ประชาชนทั่วไปสามารถเข้าถึงสินค้าสหกรณ์มากขึ้น ได้บริโภคผลผลิตทางการเกษตรที่มีคุณภาพ ปลอดภัย ในราคายุติธรรม ซึ่งจะส่งผลต่อความมั่นคงทางเศรษฐกิจและสังคมของประเทศด้วย
"จังหวัดระยองเป็นฐานการผลิตอุตสาหกรรมขนาดใหญ่ของประเทศ เป็นแหล่งท่องเที่ยวที่สวยงาม เป็นแหล่งผลิตสินค้าเกษตร ผลไม้ และปศุสัตว์ และอยู่ในเขตโครงการระเบียงเขตเศรษฐกิจภาคตะวันออก (EEC) จึงต้องการผลักดันให้สหกรณ์มีความเข้มแข็ง สหกรณ์เป็นตัวขับเคลื่อนสําคัญที่ช่วยกระจายสินค้าไปทุกภูมิภาค ซึ่งจะแก้ไขปัญหาราคาสินค้าตกต่ํา กระตุ้นการซื้อสินค้า ทําให้ราคายางพารา ทุเรียน เงาะ และสินค้าเกษตรของจังหวัดระยองไม่ตกต่ํา" รมช.มนัญญากล่าว
ทั้งนี้ สหกรณ์นิคมชุมแสงจันทร์ จํากัด จดทะเบียนเป็นสหกรณ์เมื่อวันที่ 10 กรกฎาคม 2521 มีสมาชิกรวมทั้งสิ้น 2,233 ราย ปัจจุบันสหกรณ์ดําเนินธุรกิจ 4 ด้าน ได้แก่ ธุรกิจด้านสินเชื่อ ธุรกิจด้านการรวบรวมผลผลิต ธุรกิจรับฝากเงิน และธุรกิจจัดหาสินค้ามาจําหน่าย โดยผลผลิตหลักของสมาชิกสหกรณ์นิคมชุมแสงจันทร์ ได้แก่ ยางพารา ผลไม้ (ทุเรียน มังคุด เงาะ ลองกอง สละ)
รัฐบาลไทย-ข่าวทำเนียบรัฐบาล-สรรพากรเพิ่มช่องให้การยื่นแบบรายงาน Disclosure form เป็นเรื่องง่าย upload เป็น Excel File ได้
วันอังคารที่ 25 สิงหาคม 2563
สรรพากรเพิ่มช่องให้การยื่นแบบรายงาน Disclosure form เป็นเรื่องง่าย upload เป็น Excel File ได้
กรมสรรพากรแนะนําช่องทางใหม่สําหรับการยื่น Disclosure form เพื่อความสะดวก รวดเร็ว และง่ายกว่าเดิม โดยการ Upload เป็น Excel File
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “กรมสรรพากรได้มีการขยายกําหนดเวลาการยื่นแบบรายงาน Disclosure Form สําหรับบริษัทหรือห้างหุ้นส่วนนิติบุคคล (ที่อยู่นอกตลาดหลักทรัพย์) ที่มีวันครบกําหนดการยื่นแบบ ภ.ง.ด. 50 ในเดือนเมษายน – สิงหาคม 2563 และเป็นบริษัทหรือห้างหุ้นส่วนนิติบุคคลที่มีความสัมพันธ์กันที่มีรายได้ทั้งหมดตามงบการเงินไม่น้อยกว่า 200 ล้านบาทในรอบระยะเวลาบัญชีที่ยื่นแบบ ภ.ง.ด. 50 ออกไปเป็นวันที่ 31 สิงหาคม 2563 โดยตั้งแต่วันนี้เป็นต้นไป กรมสรรพากรได้เพิ่มช่องทางการยื่นแบบรายงาน Disclosure Form ผ่านทางระบบอินเทอร์เน็ตในรูปแบบของการ Upload เป็น Excel File เพื่อให้มีความสะดวก รวดเร็ว และง่ายยิ่งขึ้น โดยผู้เสียภาษีสามารถ Download ไฟล์ Excel ต้นแบบ Disclosure Form ได้ที่เว็บไซต์ของกรมสรรพากร www.rd.go.th หัวข้อ e-filing”
โฆษกกรมสรรพากร กล่าวเพิ่มเติมว่า “TAX from Home ทําให้สามารถประกอบธุรกิจได้ง่ายขึ้น และเป็นการทําธุรกรรมภาษีแบบ Social Distancing ไม่จําเป็นต้องเจอหน้า ไม่มีการรับส่งเอกสาร ไม่มีการจับธนบัตรหรือเช็ค ไม่มีการสัมผัสใดๆซึ่งกันและกัน จึงขอเชิญชวนคนไทยร่วมมือร่วมใจใช้ TAX from Home เพื่อสนับสนุนให้ประเทศไทยปลอดจากโรคติดเชื้อไวรัสโคโรนา 2019 (COVID - 19) ตลอดไป”
สําหรับผู้ที่มีข้อสงสัยสามารถสอบถามข้อมูลเพิ่มเติมได้ที่ศูนย์สารนิเทศสรรพากร (RD Intelligence Center) โทร. 1161 หรือที่สํานักงานสรรพากรทุกแห่งทั่วประเทศ
กรมสรรพากร สํานักงานเลขานุการกรม
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-ข้อบ่งชี้ใดที่สามารถสะท้อนได้ว่ามีการติดเชื้อไวรัสโควิด-19 ซ้ำ ??
วันพุธที่ 9 กันยายน 2563
ข้อบ่งชี้ใดที่สามารถสะท้อนได้ว่ามีการติดเชื้อไวรัสโควิด-19 ซ้ํา ??
ข้อบ่งชี้ใดที่สะท้อนได้ว่ามีการติดเชื้อซ้ํา ??
Q : ข้อบ่งชี้ใดที่สามารถสะท้อนได้ว่ามีการติดเชื้อไวรัสโควิด-19 ซ้ํา ??
​A : ข้อบ่งชี้ว่าผู้ป่วยมีการติดเชื้อไวรัสโควิด-19 ซ้ําหรือไม่ ต้องพิสูจน์จากสายพันธุ์ที่ติดเชื้อในครั้งแรกกับสายพันธุ์ที่ติดเชื้อใหม่ ว่าเป็นคนละสายพันธุ์กัน
รัฐบาลไทย-ข่าวทำเนียบรัฐบาล-"อนุชา" ขับเคลื่อนกองทุนหมู่บ้าน หวังให้ตระหนักถึงหน้าที่ความรับผิดชอบ เป็นกลไกสนองนโยบายรัฐบาล ช่วยกระตุ้นเศรษฐกิจฐานราก
วันจันทร์ที่ 24 สิงหาคม 2563
"อนุชา" ขับเคลื่อนกองทุนหมู่บ้าน หวังให้ตระหนักถึงหน้าที่ความรับผิดชอบ เป็นกลไกสนองนโยบายรัฐบาล ช่วยกระตุ้นเศรษฐกิจฐานราก
นายอนุชา นาคาศัย รัฐมนตรีประจําสํานักนายกรัฐมนตรี ขับเคลื่อนกองทุนหมู่บ้าน หวังให้ตระหนักถึงหน้าที่ความรับผิดชอบ เป็นกลไกสนองนโยบายรัฐบาล ช่วยกระตุ้นเศรษฐกิจฐานรากพัฒนาประเทศ ให้ก้าวหน้าอย่างยั่งยืน
วันนี้ (24 สิงหาคม 2563) เวลา 14.00 น. ณ ร้านค้าชุมชนประชารัฐตําบลกระแสบน หมู่ที่ 14 ตําบลกระแสบน อําเภอแกลง จังหวัดระยอง นายอนุชา นาคาศัย รัฐมนตรีประจําสํานักนายกรัฐมนตรี เปิดโครงการตรวจเยี่ยมและมอบนโยบายการดําเนินงานกองทุนหมู่บ้านและชุมชนเมืองพื้นที่จังหวัดระยอง โดยมีผู้อํานวยการสํานักงานกองทุนหมู่บ้านและชุมชนเมืองแห่งชาติ นายอําเภอแกลง หัวหน้าส่วนราชการ คณะกรรมการร้านค้าชุมชนประชารัฐตําบลคลองปูน คณะกรรมการเครือข่ายกองทุนหมู่บ้านและชุมชนเมือง และประชาชนเข้าร่วม
ภายหลังการตรวจเยี่ยม นายอนุชา นาคาศัย รัฐมนตรีประจําสํานักนายกรัฐมนตรีกล่าวมอบนโยบายว่า รัฐบาลมีนโยบายขับเคลื่อนงานกองทุนหมู่บ้านมาทุกระยะ แต่ละปีรัฐบาลจะจัดสรรงบประมาณ และเงินลงทุนในระดับชุมชนผ่านกองทุนหมู่บ้านและชุมชนเมือง โดยสนับสนุนเงินทุนแก่กองทุนหมู่บ้านและชุมชนเมือง ในรูปแบบต่าง ๆ ทั้งเงินกู้ยืม เงินให้ไปพัฒนา และให้ไปประกอบธุรกิจที่เกิดประโยชน์ต่อประชาชนในหมู่บ้านและชุมชน ซึ่งพิสูจน์ให้เห็นว่ากองทุนหมู่บ้านและชุมชนเมืองมีศักยภาพในการบริหารจัดการเงินทุน จึงขอให้กองทุนหมู่บ้านตระหนักถึงหน้าที่ความรับผิดชอบในการที่จะเป็นกลไกการสนองนโยบายของรัฐบาล ช่วยขับเคลื่อนเศรษฐกิจฐานราก สนับสนุนให้ประชาชนได้มีส่วนร่วมในการพัฒนาประเทศ ให้ก้าวหน้าอย่างยั่งยืนตามเจตนารมณ์ของรัฐบาล
รัฐมนตรีประจําสํานักนายกรัฐมนตรีกล่าวว่าภารกิจหรือกิจกรรมใด ๆ ที่จะเกิดขึ้น ขอให้พิจารณาถึงความต้องการของสมาชิกและประชาชนในหมู่บ้านเป็นอันดับแรก ซึ่งความเสียสละของคณะกรรมการกองทุนหมู่บ้านที่ทําหน้าที่บริหารจัดการเงินทุน บริหารจัดการโอกาสที่ได้มาคือปัจจัยความสําเร็จของกองทุนหมู่บ้าน และความสําเร็จอีกส่วนหนึ่งคือวินัยและการมีส่วนร่วมของสมาชิก ถ้าทั้งสองส่วนร่วมกันไปในทิศทางเดียวกัน กองทุนหมู่บ้านและชุมชนจะเติบโตและเป็นที่พึ่งเกิดประโยชน์สูงสุดต่อประชาชนอย่างแท้จริง
--------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-การเดินทางโดยเครื่องบิน เสี่ยงต่อการติดเชื้อไวรัสโควิด-19 หรือไม่ ??
วันอังคารที่ 25 สิงหาคม 2563
การเดินทางโดยเครื่องบิน เสี่ยงต่อการติดเชื้อไวรัสโควิด-19 หรือไม่ ??
โดยเครื่องบิน เสี่ยงต่อการติดเชื้อไวรัสโควิด-19 หรือไม่ ??
Q : การเดินทางโดยเครื่องบิน เสี่ยงต่อการติดเชื้อไวรัสโควิด-19 หรือไม่ ??
A : จากข้อมูลพบว่า มีความเป็นไปได้สูงที่จะเกิดการแพร่เชื้อไวรัสโควิด-19 ระหว่างเดินทางบนเครื่องบิน ทั้งจากการนั่งใกล้กับผู้ที่พบว่าติดเชื้อโดยไม่มีอาการ และจากการหยิบจับอุปกรณ์ ที่นั่ง การใช้ห้องน้ําร่วมกันบนเครื่องบิน และความเสี่ยงในการรับเชื้อระหว่างการกินอาหารซึ่งต้องถอดหน้ากากอนามัย
รัฐบาลไทย-ข่าวทำเนียบรัฐบาล-นายกรัฐมนตรี แจงไม่ห้ามชุมนุม ถือเป็นวิถีปกติตามระบอบประชาธิปไตย ยืนยันพร้อมรับฟังความคิดเห็นทุกภาคส่วนในการแก้ไขรัฐธรรมนูญ
วันอังคารที่ 25 สิงหาคม 2563
นายกรัฐมนตรี แจงไม่ห้ามชุมนุม ถือเป็นวิถีปกติตามระบอบประชาธิปไตย ยืนยันพร้อมรับฟังความคิดเห็นทุกภาคส่วนในการแก้ไขรัฐธรรมนูญ
นายกรัฐมนตรี แจงไม่ห้ามชุมนุม ถือเป็นวิถีปกติตามระบอบประชาธิปไตย ยืนยันพร้อมรับฟังความคิดเห็นทุกภาคส่วนในการแก้ไขรัฐธรรมนูญ
วันนี้ (25 ส.ค.63) เวลา 13.30 น. ณ โรงแรมสตาร์ คอนเวนชั่น จ.ระยอง ภายหลังการประชุมคณะรัฐมนตรีอย่างเป็นทางการนอกสถานที่ ครั้งที่ 2/2563 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงการชุมนุมเคลื่อนไหวในขณะนี้ว่าเป็นวิถีปกติตามระบอบประชาธิปไตย ยืนยันไม่ได้ห้ามแต่อย่างใด แต่ขอให้ดูข้อมูลทั้งสองด้านประกอบการตัดสินใจ ซึ่งหลายเรื่องรัฐบาลได้มีการดําเนินการจนเกิดผลสัมฤทธิ์แล้ว อย่างไรก็ตามทุกคนต้องช่วยกันทํางานและสร้างผลงานให้เป็นที่ประจักษ์ รวมถึงสร้างโครงสร้างพื้นฐานที่ดีรองรับการเติบโตในอนาคต ทั้งนี้การให้ข้อมูลต่าง ๆ ให้อยู่บนข้อเท็จจริงและความถูกต้อง และอย่าทําให้เกิดการแตกความสามัคคีขึ้นในสังคม
ส่วนการแก้ไขรัฐธรรมนูญก็เป็นนโยบายเร่งด่วนของรัฐบาล ข้อ 12 ที่จะดําเนินการอยู่แล้ว โดยมีการระบุว่าสนับสนุนให้มีการศึกษา รับฟังความคิดเห็นจากประชาชน และดําเนินการเพื่อแก้ไขเพิ่มเติมรัฐธรรมนูญโดยเฉพาะในส่วนหลักเกณฑ์ในการแก้ไขรัฐธรรมนูญ โดยขณะนี้วิปรัฐบาลกําลังดําเนินการที่จะนําร่างข้อเสนอของแต่ละพรรคร่วมต่าง ๆ ซึ่งเป็นแนวทางที่ทุกคนมีสิทธิที่จะเสนอได้ และขอให้รับฟังในขั้นตอนการพิจารณาต่อไป
--------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐบาล แจง ให้ 3 พัน 15 ล้านสิทธิ์ ประชาชน-ผู้ค้ารายเล็กได้ประโยชน์ ไม่เอื้อทุนใหญ่
วันศุกร์ที่ 4 กันยายน 2563
รัฐบาล แจง ให้ 3 พัน 15 ล้านสิทธิ์ ประชาชน-ผู้ค้ารายเล็กได้ประโยชน์ ไม่เอื้อทุนใหญ่
รัฐบาล แจง ให้ 3 พัน 15 ล้านสิทธิ์ ประชาชน-ผู้ค้ารายเล็กได้ประโยชน์ ไม่เอื้อทุนใหญ่
เมื่อวันที่ 4 ก.ย. 63 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่สื่อออนไลน์บางสํานักรายงานโครงการกระตุ้นเศรษฐกิจ ให้ประชาชน 15 ล้านสิทธิ์ รับ 3,000 บาท เพื่อจับจ่ายใช้สอย เป็นการเอื้อทุนใหญ่ เงินเข้ากระเป๋าห้างสรรพสินค้าและร้านสะดวกซื้อนั้น ขอชี้แจงว่า โครงการดังกล่าวเป็นมาตรการทางเศรษฐกิจเพื่อลดภาระค่าครองชีพของประชาชน ที่ต่อยอดจากโครงการชิมช้อปใช้ โดยร้านค้าที่เข้ามาโครงการจะยังเหมือนเดิม แต่วัตถุประสงค์หลักของโครงการนี้ เพื่อขยายร้านค้าที่เข้าร่วมโครงการ โดยมีเป้าหมายคือกลุ่มร้านค้าหาบเร่แผงลอย ร้านโชห่วย ร้านขายข้าวแกง ร้านขายอาหารและเครื่องมือตามตลาดหรือตลาดนัด เป็นต้น ทั้งนี้ เพื่อกระจายรายได้ลงสู่ผู้ประกอบการรายเล็กให้ได้มากที่สุด
น.ส.ไตรศุลี กล่าวว่า เพื่อให้เม็ดเงินกระตุ้นเศรษฐกิจถึงมือผู้ประกอบการรายเล็กมากที่สุด โครงการดังกล่าวจึงได้กําหนดหลักการเบื้องต้น ให้สามารถใช้จ่ายได้วันละ 100 บาท โดยรัฐออกค่าใช้จ่ายให้ 50 เปอร์เซ็นต์ ผู้ได้รับสิทธิ์ออกเอง 50 เปอร์เซ็นต์ ทั้งนี้ เพื่อให้สอดคล้องในการจับจ่ายใช้สอยกับผู้ประกอบการรายเล็ก เช่น การซื้ออาหาร เครื่องดื่ม ตามร้านค้าหาบเร่แผงลอง หรือร้านโชห่วย โดยภาครัฐจะพยายามช่วยให้ผู้ค้ารายเล็กรายน้อย ได้เข้าร่วมโครงการให้ได้มากที่สุด เพื่อจะเข้าถึงมาตรการช่วยเหลือจากรัฐบาล
"สําหรับโครงการดังกล่าว รัฐบาลต้องการช่วยเรื่องค่าครองชีพของประชาชน พร้อมกระตุ้นเศรษฐกิจให้ลงไปสู่ผู้ค้ารายเล็กรายน้อย หลังจากที่ได้ผลกระทบจากการระบาดของโรคโควิด-19 โดยไม่ได้ตั้งเป้าให้เงินเข้ากระเป๋าทุนใหญ่แต่อย่างใด แม้โครงการดังกล่าวจะมีห้างสรรพสินค้าและร้านสะดวกซื้อเข้าร่วมก็ตาม แต่จะเห็นได้ว่า หลักเกณฑ์การใช้จ่ายนั้น เอื้อให้มีการซื้อของกับผู้ประกอบการรายเล็กรายน้อยจริง ๆ" น.ส.ไตรศุลี กล่าว
....................
รัฐบาลไทย-ข่าวทำเนียบรัฐบาล-รู้ไว้..ห้ามนำ “ขยะอิเล็กทรอนิกส์” เข้าประเทศ
วันพุธที่ 16 กันยายน 2563
รู้ไว้..ห้ามนํา “ขยะอิเล็กทรอนิกส์” เข้าประเทศ
--
#ไทยคู่ฟ้าเว็บไซต์ราชกิจจานุเบกษาได้เผยแพร่ประกาศกระทรวงพาณิชย์ เรื่อง กําหนดให้ขยะอิเล็กทรอนิกส์เป็นสินค้าที่ต้องห้ามในการนําเข้ามาในราชอาณาจักร พ.ศ. 2563 เพื่ออนุรักษ์สิ่งแวดล้อม สาธารณสุข คุ้มครองความปลอดภัยของประชาชน และให้การบริหารจัดการสิ่งแวดล้อมของประเทศเป็นไปอย่างมีประสิทธิภาพ โดยมีผลบังคับใช้ตั้งแต่วันที่ 15 ก.ย. 63 เป็นต้นไป
.
“ขยะอิเล็กทรอนิกส์” คืออะไรบ้าง?
> ชิ้นส่วนอุปกรณ์ไฟฟ้าและอิเล็กทรอนิกส์หรือเศษ (ไม่รวมเศษจากเครื่องกําเนิดไฟฟ้า) ที่มีส่วนประกอบ ได้แก่ ตัวเก็บประจุไฟฟ้า และแบตเตอรี่อื่น ๆ
> สวิทซ์ที่มีปรอทเป็นองค์ประกอบในการทํางาน
> เศษแก้วจากหลอดรังสีแคโทด และแอกติเวเต็ดกลาสอื่น ๆ
> ตัวเก็บประจุไฟฟ้าที่มีสารพีซีบี หรือที่ปนเปื้อนด้วยแคดเมียม ปรอท ตะกั่ว โพลีคลอริเนทเต็ดไบฟีนิล
.
อ่านประกาศฉบับเต็มและรายชื่อขยะอิเล็กทรอนิกส์ที่ห้ามนําเข้ามาในราชอาณาจักร คลิกhttp://www.ratchakitcha.soc.go.th/DATA/PDF/2563/E/209/T_0012.PDF